A szerelem adventi naptára
Naponta gondolj a kedvesedre, naponta ajándékozd meg őt a szereteteddel. Alkalmazd a szív adventi kalendáriumát, mondd el neki, mit érzel – ebben segít a kalendárium szövege –, és a karácsony olyan boldogságban, egyetértésben és nyugalomban telik majd, mint eddig talán soha.
November 26., péntek
Tudatosan kezdj készülni a szeretet időszakára! Vizsgáld meg önmagad és írj listát azokról a tulajdonságaidról, amelyeken javítanivalód van. Elemezd, hol tar a kapcsolatotok, és azt is döntsd el, mit vársz tőle!

November 27., szombat
A mai napon csempéssz fényt a sötét délutánba! Gyújtsatok mécsest, illatos gyertyát!

November 28., vasárnap
Lepd meg egy kedves SMS-sel! Rád gondoltam, küldök egy mosolygást, csak hogy szép napod legyen!

November 29., hétfő
Mondd el neki, hogy öröm vele lenned,  és hogy mennyire nagyra becsülöd őt.
November 30., kedd
Egyetek együtt narancsot! Úgy tartoztok össze, mint a narancsban a gerezdek.

December 1., szerda
Belekarolva kirakatokat bámulni és sült gesztenyét majszolni, kávét inni, és bámulni a karácsonyi fényekbe öltöző várost.

December 2., csütörtök
Tíz év múlva hogyan szeretnéd? Játsszatok! Őszintén mondjátok el vágyaitokat, álmaitokat!

 

December 3., péntek
Lepd meg igazi adventi naptárral! Süthetsz is! Lényeg, hogy közösen várjátok az év legszebb ünnepét!

December 4., szombat
Fontos az ölelés. Öleld át, és maradjatok így néhány percig, hallgasd a szívverését.

 

December 5., vasárnap
Csempéssz egy kis levélkét a zsebébe, írd le hogy gondolsz rá!

December 6., hétfő
Ne nézzetek tévét, se dvd-t, egy jó zene mellett kortyolgassatok fűszeres forralt bort!

December 7., kedd
Beszélgessetek! Mondjátok el a legszebb gyerekkori téli emlékeket, Mikulásról, angyalkákról!
 
December 8., szerda
Gondold ma végig, hogy milyen gyakran és mivel bántottad meg őt év közben. Kérj tőle bocsánatot, és hozd a tudomására, hogy a magad részéről mindent megteszel, hogy ez a jövőben ne történjen meg.

December 9., csütörtök
Közte és közted ne legyenek félreértések, légy vele odaadó és megértő. Határozd el, hogy megérted a könnyeit, a kétségeit, a dühét, és nem hagyod, hogy csalódjon benned.

December 10., péntek
Minden pillantásoddal sugározz felé boldogságot. Kérdezd meg tőle, hogy milyen kívánságai vannak, mit szeretne, és tegyél meg mindent azért, hogy teljesítsd őket.

December 11., szombat
Ma egy csendes órában gyújts meg egy szál fehér gyertyát, és gondolj a szerelmedre. Ő is érezni fogja azt a szeretethullámot, amelyet felé küldesz.
December 12., vasárnap
Ma légy hozzá teljesen őszinte, és beszélj neki arról is, ami nem tetszik.

December 13., hétfő
Ne várd el tőle a mai napon, hogy erős legyen. Bátorítsd, hogy nyugodtan mutassa ki a gyengeségeit, mert te ezt elfogadod, és így még jobban szereted.

December 14., kedd
Beszélj neki arról, hogy nem vagy féltékeny, és nem akarod őt a szerelmeddel, a szereteteddel korlátozni.
December 15., szerda
Légy ma nagyon gyengéd hozzá, simogasd meg a kezét, és minden gondolatoddal, minden érzéseddel gyengédséget és odaadást sugározz.
December 16., csütörtök
Mondd el neki, mennyire fontos neked, hogy egymáshoz tartoztok, és milyen csodálatos érzés számodra, hogy szeretheted őt.
December 17., péntek
Bátorítsd, bármilyen problémája van, forduljon hozzád, mert meghallgatásra talál, és bízhat benned.
December 18., szombat
Ma úgy érzed, az ő céljai, az ő álmai, az ő kívánságai ugyanúgy a te céljaiddá is válnak. Küldd el ezt neki SMS-ben.

December 19., vasárnap
Mondd ma egyszerűen el neki, hogy mennyire szereted, és hogy a mindent jelenti neked.
December 20., hétfő
Rengeteg dolog történik a világban, amely miatt sírni és szomorkodni lehet, de ha ő melletted van, akkor te csak nevetni tudsz, és boldog vagy. Hozd ezt a tudomására!

December 21., kedd
Te vagy érzelmeim bankja, teljesen megbízom benned, és úgy érzem, mindazt, amit adok, kamatostul kapom vissza tőled. Nem marad hatástalan ez a mondat!

December 22., szerda
Ha úgy érzed, hogy nélküle csak félember vagy, vele együtt viszont egésznek érzed magad, fejezd be ezzel a mondattal a napot, és mondd ezt el neki.

December 23., csütörtök
Minden nap csodálatos veled, a tegnapi is az volt, a mai is az, és már előre örülök a holnapnak. Maradjon ez mindig így!

December 24., péntek
Különleges karácsonyi kívánságom van! Jó lenne veled eltölteni még sok-sok évet, és rengeteg gyertyát gyújtani veled a közös karácsonyfánkon.
szerelem tippek karácsony advent